  Анжелика Тихонова корреспондент 29-тӥ коньывуонэ Пичи Пурга ёросысь Эдэйгуртысь (Бобья-Уча) лулчеберет юртэз тупатъян ужъёс бере усьтӥзы. Со сярысь Удмуртиысь лулчеберетъя министр Владимир Соловьёв «Вконтакте» мерлыко вотэсысь бамаз ивортӥз. Толон бобья-учаослэн зэмос праздниксы вал! Тупатъян ужъёс бере ӧсъёссэ интыысь гурт лулчеберет юрт усьтӥз Владимир Соловьёв, Удмуртиысь лулчеберетъя министр2019-тӥ арын Пичи Пурга ёросын «Огъя Россия» партилэн «Культура малой Родины» ӵектосэз улсын кыкетӥзэ лулчеберет юртэз тупатъязы ини, азьвылгес Курчум гуртысь клубез выльдӥзы. Эдэгуртын тупатъян ужъёслы оглом 1 миллион 500 сюрс манетлэсь трос коньдон висъязы, со пӧлысь 500 сюрс манетэз учкисьёслы залэ пуконъёс но «Арганчи» ансамбльлы арган басьтыны мынӥз.  Выльдэм лулчеберет юртэз усьтонын ёросысь коллективъёс кырӟаны, эктыны быгатонлыкъёссэс возьматӥзы, творчествоя выль сезонлы ӟеч кутскон сётӥзы.  Тодэ вайытом, та дыре Эгра ёросысь Сэп гуртын лулчеберет юртэз тупатъяло-выльдо, вӧзаз ик горд сюйлэсь арбериосты сутыны гурен аспӧртэм тылыс пукто. Тегъёс: Лулчеберет Удмуртия ПичиПурга тупатъянужъёс ВладимирСоловьёв  